CELEX: 32011R0516
Language: sk
Date: 2011-05-25 00:00:00
Title: Vykonávacie nariadenie Komisie (EÚ) č. 516/2011 z  25. mája 2011 , ktorým sa mení a dopĺňa nariadenie (ES) č. 600/2005, pokiaľ ide o používanie prípravku z Bacillus licheniformis DSM 5749 a Bacillus subtilis DSM 5750 v krmive obsahujúcom kyselinu mravčiu  Text s významom pre EHP

26.5.2011   
            
            
               SK
            
            
               Úradný vestník Európskej únie
            
            
               L 138/43
            
         VYKONÁVACIE NARIADENIE KOMISIE (EÚ) č. 516/2011
   z 25. mája 2011,
   ktorým sa mení a dopĺňa nariadenie (ES) č. 600/2005, pokiaľ ide o používanie prípravku z Bacillus licheniformis DSM 5749 a Bacillus subtilis DSM 5750 v krmive obsahujúcom kyselinu mravčiu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje možnosť upraviť povolenie doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).
            
         
               (2)
            
            
               Prípravok z Bacillus licheniformis DSM 5749 a Bacillus subtilis DSM 5750 patriaci do skupiny „mikroorganizmov“ bol v súlade so smernicou Rady 70/524/EHS (2) povolený bez časového obmedzenia ako kŕmna doplnková látka na používanie pri prasniciach nariadením Komisie (ES) č. 1453/2004 (3), na používanie pri morkách na výkrm a teľatách vo veku do troch mesiacov nariadením Komisie (ES) č. 600/2005 (4) a na používanie pri ošípaných na výkrm a prasiatkach podľa nariadenia Komisie (ES) č. 2148/2004 (5).
            
         
               (3)
            
            
               Komisia prijala žiadosť o úpravu podmienok povolenia prípravku z Bacillus licheniformis DSM 5749 a Bacillus subtilis DSM 5750 s cieľom umožniť jeho používanie v krmive s obsahom kyseliny mravčej pre morky na výkrm. K uvedenej žiadosti boli priložené relevantné podporné údaje. Komisia túto žiadosť postúpila úradu.
            
         
               (4)
            
            
               Úrad vo svojom stanovisku zo 7. decembra 2010 dospel k záveru, že bola stanovená zlučiteľnosť prípravku z Bacillus licheniformis DSM 5749 a Bacillus subtilis DSM 5750 stanoveného v prílohe s kyselinou mravčou na použitie pri morkách na výkrm (6).
            
         
               (5)
            
            
               Podmienky stanovené v článku 5 nariadenia (ES) č. 1831/2003 sú splnené.
            
         
               (6)
            
            
               Nariadenie (ES) č. 600/2005 by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha III k nariadeniu (ES) č. 600/2005 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. mája 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Ú. v. ES L 270, 14.12.1970, s. 1.
   
      (3)  Ú. v. EÚ L 269, 17.8.2004, s. 3.
   
      (4)  Ú. v. EÚ L 99, 19.4.2005, s. 5.
   
      (5)  Ú. v. EÚ L 370, 17.12.2004, s. 24.
   
      (6)  Vestník EFSA (EFSA Journal) 2011;9(1):1953.
   
      PRÍLOHA
      V prílohe III k nariadeniu (ES) č. 600/2005 sa položka s číslom E 1700 vzťahujúca sa na doplnkovú látku Bacillus licheniformis DSM 5749 a Bacillus subtilis DSM 5750 nahrádza týmto:
      
         
                     Číslo ES
                  
                  
                     Doplnková látka
                  
                  
                     Chemický vzorec, opis
                  
                  
                     Druh alebo kategória zvierat
                  
                  
                     Maximálny vek
                  
                  
                     Minimálny obsah
                  
                  
                     Maximálny obsah
                  
                  
                     Iné ustanovenia
                  
                  
                     Koniec platnosti povolenia
                  
               
                     CFU/kg kompletných krmív
                  
               
                     
                        Mikroorganizmy
                     
                  
               
                     „E 1700
                  
                  
                     
                        Bacillus licheniformis
                     
                     DSM 5749
                     
                        Bacillus subtilis
                     
                     DSM 5750
                     (v pomere 1: 1)
                  
                  
                     Zmes Bacillus licheniformis DSM 5749 a Bacillus subtilis DSM 5750 obsahujúca najmenej 3,2 × 109 CFU/g doplnkovej látky (1,6 × 109 každej baktérie)
                  
                  
                     Morky na výkrm
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.
                     Môže sa použiť v kŕmnej zmesi obsahujúcej jedno z týchto kokcidiostatík: diklazuril, halofuginón, monenzín natrium, robenidín, maduramicín amónium, lasalocid sodný a konzervačnú látku kyselinu mravčiu.
                  
                  
                     Bez časového obmedzenia
                  
               
                     Teľatá
                  
                  
                     3 mesiace
                  
                  
                     1,28 × 109
                     
                  
                  
                     1,28 × 109
                     
                  
                  
                     V návode na použitie doplnkovej látky a premixu uveďte teplotu pri skladovaní, lehotu skladovateľnosti a stabilitu pri granulovaní.
                  
                  
                     Bez časového obmedzenia“